CELEX: 32019R0929
Language: lt
Date: 2019-06-05 00:00:00
Title: 2019 m. birželio 5 d. Komisijos įgyvendinimo reglamentas (ES) 2019/929 dėl leidimo naudoti Trichoderma reesei (BCCM/MUCL 49755) gaminamos endo-1,4-beta-ksilanazės (EC 3.2.1.8) preparatą kaip mėsinių viščiukų ir nujunkytų paršelių pašarų priedą (leidimo turėtojas – „Berg and Schmidt GmbH Co. KG“) (Tekstas svarbus EEE.)

6.6.2019   
               
               
                  LT
               
               
                  Europos Sąjungos oficialusis leidinys
               
               
                  L 148/25
               
            
         KOMISIJOS ĮGYVENDINIMO REGLAMENTAS (ES) 2019/929
         2019 m. birželio 5 d.
         dėl leidimo naudoti Trichoderma reesei (BCCM/MUCL 49755) gaminamos endo-1,4-beta-ksilanazės (EC 3.2.1.8) preparatą kaip mėsinių viščiukų ir nujunkytų paršelių pašarų priedą (leidimo turėtojas – „Berg and Schmidt GmbH Co. KG“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1) ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
                  
               
                     (2)
                  
                  
                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti Trichoderma reesei (BCCM/MUCL 49755) gaminamos endo-1,4-beta-ksilanazės (EC 3.2.1.8) preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
                  
               
                     (3)
                  
                  
                     prašymas pateiktas dėl leidimo naudoti Trichoderma reesei (BCCM/MUCL 49755) gaminamos endo-1,4-beta-ksilanazės (EC 3.2.1.8) preparatą kaip mėsinių viščiukų ir nujunkytų paršelių pašarų priedą, skirtiną prie priedų kategorijos „zootechniniai priedai“;
                  
               
                     (4)
                  
                  
                     Europos maisto saugos tarnyba (toliau – Tarnyba) 2017 m. sausio 25 d. (2) ir 2018 m. spalio 2 d. (3) nuomonėse padarė išvadą, kad siūlomomis naudojimo sąlygomis Trichoderma reesei (BCCM/MUCL 49755) gaminamos endo-1,4-beta-ksilanazės (EC 3.2.1.8) preparatas nedaro nepageidaujamo poveikio gyvūnų sveikatai, vartotojų saugai ar aplinkai. Taip pat padaryta išvada, kad priedas gali jautrinti odą ir kvėpavimo takus. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad priedas laikomas veiksmingu mėsinių viščiukų ir nujunkytų paršelių galutinei kūno masei padidinti bei pašarų kiekio ir prieaugio santykiui pagerinti. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (5)
                  
                  
                     
                        Trichoderma reesei (BCCM/MUCL 49755) gaminamos endo-1,4-beta-ksilanazės (EC 3.2.1.8) preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 5 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 268, 2003 10 18, p. 29.
         
         
            (2)  EFSA Journal 2017;15(2):4707.
         
            (3)  EFSA Journal 2018;16(10):5457.
      
      
         
            PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        Aktyvumo vienetai kilograme visaverčio pašaro, kurio drėgnis yra 12 %
                     
                  
                        
                           Zootechninių priedų kategorija. Funkcinė grupė: virškinimo stimuliatoriai.
                        
                     
                  
                        4a26
                     
                     
                        „Berg and Schmidt GmbH Co. KG“
                     
                     
                        Endo-1,4-beta-ksilanazė
                        (EC 3.2.1.8)
                     
                     
                        
                           Priedo sudėtis
                        
                        
                           Trichoderma reesei (BCCM/MUCL 49755) gaminamos endo-1,4-beta-ksilanazės (EC 3.2.1.8) preparatas, kurio mažiausias aktyvumas – 15 000  EPV (1)/g
                        Kieto pavidalo
                        
                           Veikliosios medžiagos apibūdinimas
                        
                        
                           Trichoderma reesei (BCCM/MUCL 49755) gaminama endo-1,4-beta-ksilanazė (EC 3.2.1.8)
                        
                           Analizės metodas
                            (2)
                        
                        Endo-1,4-beta-ksilanazės aktyvumo kiekybinis nustatymas pašarų priede, premiksuose ir pašaruose:
                        
                                    —
                                 
                                 
                                    kolorimetrinis metodas matuojant vandenyje tirpius dažus, endo-1,4-beta-ksilanazės atpalaiduotus iš azurino, skersiniu ryšiu susieto su kviečių arabinoksilano substratais.
                                 
                              
                     
                        Mėsiniai viščiukai
                        Nujunkyti paršeliai
                     
                     
                        —
                     
                     
                        1 500  EPV
                     
                     
                         
                     
                     
                        
                                    1.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    2.
                                 
                                 
                                    Naudoti nujunkytiems paršeliams, sveriantiems maždaug iki 35 kg.
                                 
                              
                                    3.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos tokiomis procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos, akių ir kvėpavimo takų apsaugos priemones.
                                 
                              
                     
                        2029 6 26
                     
                  
               (1)  Vienas endopentosanazės vienetas (EPV) atitinka fermento, kuris, esant pH 4,7 ir 50 °C, iš avižų speltų ksilano atpalaiduoja 0,0083 μmol redukuojančių cukrų (ksilozės ekvivalentai) per minutę, kiekį.
            
               (2)  Išsamų analizės metodų aprašymą galima rasti etaloninės laboratorijos svetainėje adresu https://ec.europa.eu/jrc/en/eurl/feed-additives/evaluation-reports.